
Tematika
A BA1 évfolyam tervezési feladata egy speciális asztali tárgy tervezése. A pénzgyűjtő edény funkciójának újragondolása.

Feladat
A hallgató feladata, hogy tegye korszerűvé/vonzóvá ezt az otthonainkból mára kikopott tárgyat.
A kész tárgy anyaga kötelezően fém, azon belül szabadon lehet választani.
Fő feladat a formaképzés körüljárása, lemez karakterű anyagból üreges tárgy képzése.
Kikötés, hogy csak fémpénz/érme gyűjtésére alkalmas tárgyat lehet tervezni.

Módszer
Gyűjtés, elemzés:
Tárgytípus története (+malacpersely eredete), tárgyelemzés, technológiai felmérés, ezen belül külön ismeretszerzés (rövid összeállítás) a lemezalakítás lehetőségeit tekintve. Szakmai nyelvezet bővítése.
Koncepcióalkotás:
Vázlatok készítése. Felhasználói környezet és személy vizsgálata. Közösségi vagy egyéni falhasználás? Fontos, hogy használati tárgyat tervezünk.
A vázlatok téri ábrázolása kiemelt feladat! Különböző ábrázolási technikák használata, fémes felületek megjelenítése. Illesztések csomópontok, összeállítási technológiák értelmező rajzai. Adott esetben műszaki vázlat készítése.
Modellezés és prototípus készítés:
A technológiához legjobban illő modellező anyag megtalálása.
Teríték szerkesztése, kivágása.
A választott fémmel és egyéb anyagokkal technológiai kísérletek sorozata, variánsok képzése.
Prototípus készítése hagyományos kézműves vagy kézműves és gépi technológiákkal vegyesen.
Folyamatos dokumentálás.


Értékelési szempontok
- aktivitás
- részvétel
- szakszerűség
- a megoldás korszerűsége
- tervezési napló, skiccek, rajzok, tervek 
- modellek, térbeli vázlatok  
- tárgyak
-szupernatúra
-technológiai leírás

A kiemelt részek módosítása:

A kurzus folytatása az eddig vezetett és elfogadott tervezési irány megtartásával.

1. A kész tárgy M1:1 méretarányú modell, lehetőség szerint az anyagvastagság figyelembe vételével, törekedve a valósághű megjelenésre.  Ez azt jelenti, hogy a modellezés fázist sokkal alaposabban kell körüljárni, a modellező anyagok fizikai tulajdonságait megismerni, ezekhez kapcsolódó forrásokat keresni. A több gyors vázlat készítése a tervezés során megmarad. 
2. A tervezett tárgy technológiai leírása és a készítés menete, a szükséges szerszámok listaszerű felsorolásával, képanyag megjelenítésével. Egyes technikai vagy felületképzési megoldásokhoz példák csatolása.
3. [bookmark: _GoBack]Hangsúlyosabbá váló elem a téri ábrázolások feladatrész. Fémes felületek ábrázolásának alapos feldolgozása, különböző technikák végigzongorázása. Legalább három ábrázolási mód gyakorlása, majd a tervezett tárgy technológiai megoldásaihoz és formaképzéséhez leginkább alkalmazható használata. A kész tervről szupernatúra készítése.
